সবশেষে এই বলেই শেষ করবো, হেফাজত প্রধানের এ বন্ধুত্বের আহ্বানকে আমরা ইতিবাচকভাবেই দেখতে চাই। তবে দূর অতীত বা নিকট অতীতে দেশের মানুষ এমন কোনো নজির দেখেনি তাই ‘ঘরপোড়া গরু সিঁদুরে মেঘ দেখলেই ভয় পায়’ প্রবাদটির মতো হেফাজতের এ বন্ধুত্বের আহ্বানকেও সত্য বলে মেনে নিতে ভয় পাচ্ছে। ভয়কে আমাদের জয় করতে হবে। কেউ যদি বন্ধুত্বের হাত বাড়িয়ে দেয় সেটা হোক পরিবার, সমাজ কিংবা রাষ্ট্র; তা হলে কিছুতেই বন্ধুত্বের আহ্বানের হাত ফিরিয়ে দেয়া উচিত নয়। তবে যে বন্ধু একদা শত্রু ছিল সেসব বন্ধুদের ব্যপারে অবশ্য সতর্ক থাকতে হবে। কেননা কেউ কেউ বন্ধুবেশে হাত মিলিয়ে যে কোন সময় পিঠে ছুড়ি বসিয়ে দিতেও দ্বিধা করেনা, এমন নজির ইতিহাসে অনেক আছে।